Aerodrom Morava
<s>Aerodrom Morava, poznat i kao aerodrom Lađevci (, ) se nalazi u dolini Zapadne Morave, u mestu Lađevci, na teritoriji grada Kraljeva, Srbija.</s><s>Jedan deo aerodroma poznat kao aerodrom Lađevci je vojni, a drugi deo, gde je izgrađen terminal, je budući civilni aerodrom Morava i on se nalazi u mestu Tavnik.</s>

<s>Aerodrom je lociran 15 km od Kraljeva, 21 km od Čačka, 32 km od Gornjeg Milanovca i 39 km od Kragujevca.</s><s>Aerodrom je idealno lociran, ne samo za okolne gradove (Kraljevo, Čačak, Gornji Milanovac i Kragujevac), već i za Kruševac (70 km), Užice (80 km), Jagodinu (80 km) i Novi Pazar (110 km).</s><s>Gradski centri koji gravitiraju aerodromu su ujedno i veliki industrijski centri.</s><s>Postoji i jaka baza u poljoprivrednoj proizvodnji, posebno voćarstvu, kao i izuzetan turistički potencijal, pre svega u velikom turističkim centrima koji gravitiraju aerodromu (Vrnjačka Banja, ski centar Kopaonik itd).</s>

<s>Istorijat 
Vojni aerodrom kod Kraljeva izgrađen je 1967. godine.</s><s>Prva jedinica na ovom aerodromu bila je 235 lovačko-bombarderska eskadrila koja je bila opremljena avionima tipa F-84 Thunderjet.</s>

<s>Najveći broj letelica na Lađevcima bio je prisutan 1992. godine kada su u Kraljevo prebazirane eskadrile 98 puka koji je povučen iz Skoplja, kao i 353 izviđačka eskadrila i 240 lovačko-bombarderska eskadrila iz Mostara.</s>

<s>Heroj Života Đurić je bio komandant 241. lovačko-bombarderske eskadrile. od 1992. godine do 25. marta 1999. godine.</s><s>U ovom trenutku, vojni deo aerodroma je dom 241 lovačko-bombarderske eskadrile opremljene avionima Orao i Supergaleb, kao i 714. protiv-oklopne helikopterske eskadrile koja koristi helikoptere Gazela.</s>

<s>Na aerodromu su smešteni i 98 artiljerijsko-raketni divizion PVO, vazduhoplovno-tehnički bataljon i bataljon za obezbeđenje aerodroma.</s>

<s>Dana 5. oktobra 2011. na kraljevački aerodrom Morava sleteo je prvi civilni avion, čime je ovaj, ranije isključivo vojni aerodrom, počeo da funkcioniše kao mešovita vojno–civilna vazdušna luka.</s><s>Među putnicima na tridesetominutnom letu iz Beograda bili su predsednik Srbije Boris Tadić, ministar odbrane Dragan Šutanovac i ministar ekonomije i razvoja Nebojša Ćirić.</s>

<s>Aerodrom je otvoren 28. juna 2019.</s>

<s>Ulaganja i razvoj</s>

<s>Prema planu, od proleća 2012. godine aerodrom je trebalo da bude otvoren za redovan saobraćaj manjih aviona do 100 putnika.</s><s>Ukupna vrednost investicije je 32 miliona evra, a partner je Turska, koja učestvuje sa 10 miliona evra.</s><s>Ministarstvo odbrane Srbije izdvojilo je 12 miliona evra, Agencija za kontrolu letenja Srbije i Crne Gore 3,5 miliona, druga ministarstva dva miliona i Aerodrom Beograd dva miliona.</s><s>Radovi na izgradnji civilnog dela aerodroma završeni su 2016. godine.</s><s>Oba dela, civilni i vojni deo aerodroma su infrastrukturno odvojeni.</s><s>U prvoj fazi prilagođavanja vojnog aerodroma za civilni saobraćaj izgrađena je pristanišna zgrada, kontrolni toranj, tehnoekonomski blok i radovi izvedeni na uređenju piste.</s><s>U narednoj fazi rekonstrukcije, planirano je da ovaj aerodrom će biti vazdušna luka za velike letelice i sletanje pod svim vremenskim uslovima.</s><s>Posle beogradskog i niškog ovo je treći aerodrom u Srbiji sa međunarodnim karakteristikama.</s>

<s>Avio-kompanije i destinacije</s>

<s>Redovne linije 
Sledeće redovne putničke avio-kompanije koriste aerodrom Morava:</s>

<s>Izvori</s>

<s>Spoljašnje veze 
Aerodrom Morava
 via morava
 Sutra promotivni let na aerodromu "Morava" kod Kraljeva</s>

<s>Aerodromi u Srbiji
Opština Kraljevo</s>

